Byens ældste frisør, der står med komplet originalt interiør fra 1916, søger ny ejer.

Annonce

Der ligger en noget speciel case i Danboligs sagsportefølje i øjeblikket.

Selve salonen på Store Torv 18 står med originalt interiør fra 1916. Dog er de fire frisørstole blevet ombetrukket, loftet malet, ligesom der er lagt nyt gulv. Foto: Danbolig

Byens ældste frisør, borgportens frisørsalon, som til oktober fejrer 100 års jubilæum på Store Torv, og som er sat på markedet med originalt interiør, fra 1916, skal have ny lejer.

»Vi har sjældent noget til salg, som har 100 års jubilæum, og der er efterhånden ikke meget tilbage i byen, som har fået lov at eksistere så længe, desværre, og det er en helt unik salon,« siger Lars Kjær, der er partner og udlejningschef hos Danbolig Erhverv.

Borgportens Frisørsalon har ligger i nummer 18 på Store Torv, siden bygning blev opført i 1916. Foto: Danbolig

Salonen ligger på 1. sal på Store Torv 18, kilet ind mellem Restaurant Athena og den snart lukkede Borgportens Isenkram. I et område hvor llums Bolighus snart åbner.

Til oktober har frisørsalonen 100 års jubilæum. Foto: Danbolig

Bygningen er opført i 1915/1916 og lokalerne 1. mf. har aldrig været brugt til andet end frisør.

»Det er en ret speciel sag. Det er utroligt charmerende lokaler, og det er som at træde ind i en tidslomme,« siger Lars Kjær.

Frisørsalonen skal afstås, hvilket vil sige, at man sælger lejekontrakten, mens kundekartotek og interiør følger med. Og det hele kan erhverves for 295.000 kroner i afståelse og dertil kommer en månedlig leje på 5770 kroner.

Danbolig har haft frisørsalonen til salg i et lille halvt års tid, men har netop sat prisen ned med 130.000 kroner.

»Allerede i dag har der været to kunder, der har henvendt sig, så den får ikke lov at stå meget længere,« siger udlejningschefen.

I 2011 var Stiften forbi til en frisørsnak i lokalerne, som du kan læse nedenfor: